Bicikloturismo

Bicikloturismo estas turismo per biciklo, alivorte longdistanca biciklado, kies ĉefa celo estas vojaĝado aŭ aventuro, kaj ne sporto, laboro aŭ transporto. Ekzistas multaj specoj de bicikloturismo, de unutaga ekskurso ĝis plurjara vojaĝo ĉirkaŭ la mondo.

 Specoj de bicikloturismo 
eta|dekstra|Biciklo ekipita por bicikloturismo
Oni povas distingi plurajn ĉefajn specojn de bicikloturismo:
 Bankokarta bicikloturismo: la bicikloturisto manĝas en restoracioj kaj tranoktas en hoteloj. Tiel li kunportas malmulte da materialo, kaj tio ebligas bicikli pli facile.
 Subtenata bicikloturismo: la bicikloturisto (ofte kun grupo) estas sekvata de veturilo, kiu kunportas la tutan materialon (manĝaĵon, tendon…).
 Memstara bicikloturismo: la bicikloturisto mem kunportas ĉion, kion li bezonas por esti memstara: materialon por tendumi (tendon, dormosakon…), akvon, manĝaĵon, kuirilon, krompartojn por sia biciklo… Ĉi tiu speco estas la plej malmultekosta.

 Materialo 
eta|dekstra|Bicikloturisto, kies biciklo havas postveturilon
Bicikloturisto, kiu faras pli ol unutagan ekskurson, povas bezoni portilon kaj biciklajn sakojn, precipe se li kunportas tendon kaj vestaĵojn. Anstataŭ sakojn eblas uzi postveturilon.

Aldone, konsilindas kunporti ilojn por ripari la biciklon kaze de averio.

 Referencoj 

 Vidu ankaŭ 

 BEMI
 Biciklovojo
 EuroVelo
 Velocio

 Eksteraj ligiloj 
  Crazyguyonabike, kolekto de bicikloturistaj taglibroj
  Informoj pri bicikloturismo 

Kategorio:Biciklado
Kategorio:Turismo laŭ tipoj